

**Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI CLUJ** |

**PROIECTUL DECIZIEI ETAPEI DE ÎNCADRARE**

**Nr. din 14.05.2019**

Ca urmare a solicitării de emitere a acordului de mediu adresate de **PRIMĂRIA COMUNEI CĂŞEIU prin Primar Domnul Boldor Silviu**, cu sediul în com. Căşeiu, sat Căşeiu, str. Principală, nr. 54, jud. Cluj, înregistrată la APM Cluj cu nr. 25403/08.08.2017,, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse cu nr. 12412/06.05.2019, nr. 13189/14.05.2019 şi nr. şi a consultărilor desfăşurate în cadrul şedinţei Comisiei de Analiză Tehnică din data de 14.05.2019, că proiectul „**Extindere reţea de canalizare în localitatea Coplean, comuna Căşeiu, judeţul Cluj”**, propus a fi amplasat în localitatea Coplean, comuna Căşeiu, jud. Cluj, nu se supune evaluării impactului asupra mediului.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** proiectul se încadrează în prevederile Hotărârii Guvernului nr. 445/2009, anexa nr. II., la pct. **10 b – „Proiecte de dezvoltare urbană”**, în categoria proiectelor cu potenţial impact asupra mediului, pentru care trebuie stabilit dacă este necesară evaluarea impactului asupra mediului;

**b)** conform certificatului de urbanism nr, 18 din 12.07.2017, emis de Primăria Comunei Căşeiu:

- imobilul este situat în intravilan şi extravilan (în conformitate cu prevederile P.U.G. aferent localităţii Coplean şi cu Avizul Consiliului Judeţean Cluj nr. 17.825/2.340/21.06.2017, înregistrat la Primăria Căşeiu cu nr. 4679 în data de 29.06.2017);

- imobilul aparţine domeniului public al Statului Român în administrarea CNAIR – drumul naţional DN 1 C şi al Comunei Căşeiu – străzi şi drumuri de exploataţie agricolă; racordurile la reţeaua de canalizare se vor realiza pe domeniul public national în administrarea CNAIR – drumul naţional DN 1 C şi al Comunei Căşeiu – străzi;

- folosinţa actuală: căi de comunicaţie rutieră – drum naţional DN 1 C, străzi ale localităţii Coplean, drum de exploataţie agricolă, teren agricol în extravilan (conf. P.U.G. Comuna Căşeiu, localitatea Coplean);

- destinaţia stabilită prin planurile de urbanism şi de amenajare a teritoriului aprobate: **destinaţia stabilită prin P.U.G. – Zona căilor de comunicaţie rutieră Cc**;

**c)** investiţia propusă nu se cumulează cu alte proiecte, în sensul amplificării impactului;

**d)** realizarea şi utilizarea investiţiei propuse nu implică generarea de emisii semnificative în mediu;

**e)** nu sunt afectate zone de pădure sau cu folosinţă specială;

**f)** amplasamentul nu este situat în interiorul sau vecinatatea niciunei arii naturale protejate;

**g)** proiectul nu va utiliza resurse naturale;

**h)** în urma executării lucrărilor, deşeurile produse se vor valorifica/elimina prin firme autorizate;

**i)** la evaluarea proiectului au fost luate în considerare criteriile prevăzute în Anexa nr. II A, coroborat cu cele din Anexa nr. III din Directiva 2014/52/UE;

**j)** pe parcursul derulării procedurii nu au fost formulate observaţii din partea publicului referitoare la realizarea proiectului.

Condiţiile de realizare a proiectului:

- respectarea proiectului care prevede extinderea reţelei de canalizare a apelor uzate menajere în localitatea Coplean, cu racordare la staţia de epurare existentă în localitatea Căşeiu, precum şi branşamente la reţeaua propusă;

- sistemul de canalizare menajeră este format din:

- conductă de canalizare (L = 6480 m);

- conduct de refulare (L = 1378 m);

153 cămine de vizitare pe conducta de canalizare, din beton, cu ramă şi capac din material compozit;

* 3 staţii de pompare prefabricate, dotate cu pompe submersibile (1A+1R);
* 2 cămine de vane pe conducta de refulare, cu aerisire, din beton;
* 2 cămine de vane pe conducta de refulare, curăţire şi golire, din beton;
* 170 racorduri de canalizare;

- evacuarea apelor uzate se va face la staţia de epurare existentă în localitatea Căşeiu, dimensionată astfel încât să poată prelua apa uzată menajeră atât din localitatea Căşeiu, cât şi din localitatea Coplean, cu evacuare în v. Sălătruc;

- pe traseul reţelei de canalizare este prevăzută o subtraversare a v. Sălătruc cu conducta de refulare, care se va realiza prin foraj orizontal dirijat, conducta fiind pozată în tub de protective, având L = 32,7 m şi h = 1,5 – 2,21 m.

- utilizarea exclusiv a terenurilor stabilite prin proiect pentru amplasarea organizării/organizărilor de şantier;

- amplasarea organizării de şantier astfel încat să nu fie ocupate sau alterate spaţiile verzi amenajate;

- utilizarea de sisteme de împrejmuire a amplasamentului organizării de şantier în scopul minimizării impactului prafului generat de manevrarea şi stocarea materialelor asupra zonelor învecinate;

- luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;

- pozarea conductelor de canalizare se face ţinând cont şi de celelalte reţele edilitare existente (reţele electrice, apă, gaz, reţele telefonice, etc.);

- depozitarea pe suprafeţe minime a volumelor rezultate din decopertări şi săpături;

- stropirea solului ȋn fazele de pregătire prin decopertare/săpături/excavări ȋn vederea evitării emisiilor de pulberi ȋn perioadele cu vânt;

- asigurarea unei umidităţi adecvată a materialului excavat/transportat/ȋmprăstiat;

- limitarea/evitarea desfăşurării lucrărilor cu emisii de praf ȋn perioade cu vânt puternic;

**-** aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate;

- asigurarea transportului şi manipulării materialelor de construcţie pentru evitarea pierderilor din utilajele de transport;

**-** diminuarea la minimum a ȋnălţimilor de descărcare a materialelor;

**-** evitarea pierderilor de materiale de construcţie din utilajele de transport;

**-** respectarea căilor de acces pentru utilaje şi mijloace de transport;

**-** circulaţia cu viteză redusă pe drumul de acces şi secţiunile de drum nemodernizat pe care se desfăşoară transportul materialelor pentru reducerea antrenării particulelor de praf;

- utilizarea unor variante de construcţie moderne, cu generare minimă de deşeuri;

- se interzice depozitarea deşeurilor de orice fel în mod neorganizat pe sol;

- stocarea temporară a deşeurilor menajere şi a celor rezultate din faza de construcţie în spaţii special amenajate şi gestionarea lor corespunzătoare;

- valorificarea şi/sau eliminarea deşeurilor rezultate în urma implementării proiectului prin firme specializate şi autorizate;

- amenajarea de suprafeţe izolate/impermeabilizate corespunzător pentru depozitarea substanţelor potenţial poluatoare;

**-** se vor evita orice scurgeri accidentale pe sol;

- folosirea de utilaje performante care nu produc pierderi de substanţe poluante în timpul funcţionării;

**-** întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;

**-** efectuarea la timp a reviziilor tehnice curente ale autovehiculelor şi utilajelor nerutiere utilizate pe amplasament, pentru încadrarea în nivel de emisii normat;

**-** se interzic lucrările de întreţinere şi reparaţii la utilajele şi mijloacele de transport în cadrul obiectivului de investiţie, acestea se vor realiza numai prin unităţi specializate autorizate;

**-** se interzice spălarea maşinilor şi a utilajelor ȋn zona de lucru;

**-** se vor utiliza utilaje şi mijloace de transport silenţioase care nu generează zgomot peste limitele admise (sau dotarea acestora cu echipamente de reducere a zgomotului);

**-** ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;

**-** stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;

**-** organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;

**-** oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;

**-** oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;

**-** pe perioada de realizare a lucrărilor se vor lua măsuri pentru evitarea accidentării populaţiei din zonă:

* marcarea corespunzătoare a lucrărilor periculoase;
* protejarea/supravegherea utilajelor menţinute în zona lucrărilor;
* reducerea vitezei de circulatie a vehiculelor grele pentru transportul materialelor şi echipamentelor;

**- este interzisă blocarea circulaţiei pe drumurile publice pe durata lucrărilor de modernizare;**

**- se va avea în vedere o soluţie care să nu afecteze lucrările recent executate de reabilitare a drumului naţional DN 1 C Dej – Baia Mare;**

**- refacerea la starea iniţială a tuturor zonelor afectate de lucrări/terenuri ocupate temporar, la finalizarea lucrărilor;**

- respectarea condiţiilor impuse prin actele de reglementare emise de alte autorităţi;

- titularul proiectului are obligaţia de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;

**- conform Ord. nr. 1798/2007 al MMDD** **pentru aprobarea Procedurii de emitere a autorizaţiei de mediu, cu modificările şi completările ulterioare, la finalizarea şi la punerea în funcţiune a obiectivului, aveţi obligaţia solicitării şi obţinerii revizuirii/autorizaţiei de mediu.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**p. DIRECTOR EXECUTIV**

**dr. ing. LIANA MUREŞAN**

**Şef serviciu AAA,**

**ing. Anca Cîmpean**

Întocmit:

**cons. Gabriela Iscru**

14.05.2019, ora 14.25